Íslenska karlalandsliðið í fótbolta beið lægri hlut gegn Mexíkó í vináttulandsleik þjóðanna í Texas í Bandaríkjunum í nótt. Landsliðsþjálfari Íslands segist stoltur af samvinnu nýliða og reyndari leikmanna í leiknum.
Það var Birkir Már Sævarsson sem kom Íslandi yfir á 14. mínútu og staðan var 1-0 alveg fram á 73. mínútu en þá jafnaði varamaðurinn Hirving Lozano, leikmaður Napoli, metin og hann var aftur á ferðinni þegar hann skoraði sigurmarkið í 2-1 sigir Mexíkó á 78. mínútu. Fjórir leikmenn Íslands, Brynjar Ingi Bjarnason, Hörður Ingi Gunnarsson, Þórir Jóhann Helgason og Ísak Bergmann Jóhannesson, voru í fyrsta skipti í byrjunarliði með A-landsliðinu í bland við reynslumeiri leikmann á borð við Aron Einar Gunnarsson, Birki Bjarnason, Birki Má Sævarsson og Kolbein Sigþórsson.
Sagði Arnar Þór Viðarsson, landsliðsþjálfari, eftir leikinn í Texas í nótt. Arnar og leikmenn Íslands voru sammála um að það hefði verið kærkomið að leika fyrir framan áhorfendur, en 40 þúsund manns voru á vellinum, og því setið í helmingi þeirra 80 þúsund sæta sem eru á AT&T vellunum í Texas. Leikvangurinn er einn sá flottasti og dýrasti í heiminum, og er heimavöllur Dallas Cowboys í NFL-ruðningsdeildinni.
Sögðu Arnar Þór og Birkir Már Sævarsson, sem lék í gær sinn 98. landsleik. Ísland mætir svo Færeyjum 4. júní og Póllandi 8. júní en báðir leikir verða sýndir beint á RÚV.
Chelsea varð í gærkvöld Evrópumeistari í annað sinn í sögu félagsins. Chelsea vann Manchester City í úrslitaleik Meistaradeildarinnar í Portó í Portúgal en Þjóðverjinn Kai Havertz skoraði eina markið í 1-0 sigri Chelsea í fyrri hálfleik.
Heiðarskóli úr Keflavík bar í gærkvöld sigur úr bítum í Skólahreysti í sjötta sinn. Skólinn endaði með 64 stig í úrslitunum og sigraði með minnsta mögulega mun en Laugalækjarskóli lenti í öðru sæti með 63,5 stig. Flóaskóli varð svo í þriðja sæti með 55,5 stig.
Íslenska karlalandsliðið í fótbolta tapaði fyrir Mexíkó í vináttulandsleik þjóðanna fyrir fram um 40 þúsund áhorfendur í Texas í Bandaríkjunum í nótt og Chelsea varð Evrópumeistari karla í fótbolta í gærkvöld. 